Menyediakan vaksin, ujian dan ubat-ubatan
boleh mengambil masa yang lama.
Walaupun adanya darurat kesihatan, seperti Covid-19.
Untuk memastikan akses segera untuk semua,
WHO telah menyediakan EUL - Penyenaraian Penggunaan Kecemasan.
Video ini menerangkan bagaimana EUL berfungsi.
Sebelum vaksin, ubat dan ujian diagnostik boleh digunakan orang ramai,
mereka perlu diuji untuk memastikan
kualiti, keselamatan dan keberkesanan mencapai piawaian
Ini melindungi orang ramai daripada potensi bahaya
dan memastikan produk berfungsi seperti yang sepatutnya:
mengelakkan, menguji dan merawat penyakit.
Tetapi banyak negara tidak mempunyai sumber
untuk menjalankan langkah penting ini,
yang boleh menyebabkan kelewatan dalam mendapatkan produk yang boleh selamatkan nyawa
kepada mereka yang paling memerlukan.
Cabaran ini semakin sukar apabila penyakit itu baharu,
seperti Covid-19.
Produk kesihatan Covid-19 yang baharu mesti diperiksa,
dengan teliti dan juga pantas,
untuk memastikan mereka berkesan dan selamat untuk digunakan.
Untuk mempercepat proses ini,
WHO telah menyediakan Penyenaraian Penggunaan Kecemasan - EUL,
yang menilai kesesuaian produk kesihatan
berdasarkan asas risiko melawan kebaikan.
Untuk ujian,
kami menilai kualiti sedia ada, keselamatan dan data prestasi
dengan pakar bebas.
Beberapa ujian Covid-19 telah mematuhi syarat-syarat kami
dan disenaraikan untuk digunakan.
Untuk vaksin dan ubat,
kami menilai data daripada percubaan klinikal
dan data lain tentang keselamatan, keberkesanan dan kualiti,
dan menjemput pakar daripada pihak berkuasa kesihatan nasional
untuk mengkaji semula mereka juga.
Apabila vaksin, ubat atau ujian
telah disenaraikan untuk Kegunaan Kecemasan,
kami bekerjasama dengan rakan kongsi dan pakar untuk menerangkan kebaikan mereka
dan membantu dengan proses kelulusan di negara-negara lain.
Tetapi kami tidak berhenti di situ.
WHO akan terus melakukan pemeriksaan kualiti berkala untuk semua produk.
Matlamatnya:
untuk menyokong negara-negara di seluruh dunia
untuk memberikan vaksin, ujian dan ubat
yang berkualiti tinggi, selamat dan berkesan
dengan secepat dan seselamat yang mungkin.